တောင်ပြိုလက်ဝဲမြို့

ဒေသသမိုင်းအကျဉ်း
တောင်ပြိုလက်ဝဲကျေးရွာအုပ်စုရေ ... မောင်တောမြို့နယ်ဧ့ အနောက်မြောက်ဘက်တွင် တည်ဟိရေ ဘင်္ဂလားဒေရှ်နိုင်ငံနန့်နယ် နိမိတ်ချင်းဆက်စပ်လျက်ဟိသည့်
ကျေးရွာအုပ်စုတစ်ခုဖြစ်ပါရေ။
နိုင်ငံတော်အကြီးအကဲတိဧ့ လမ်းညွန့်ချက်နန့်အညီ နယ်စပ်ဒေသ ပုံမှန်အုပ်ချုပ်ရီး၊ နှစ်နိုင်ငံနယ်စပ်ကုန်သွယ်ရီး၊ လမ်းပန်းဆက် သွယ်ရီးလုပ်ငန်းတိ ကောင်းမွန်လာစေရန်အတွက် ပြည်ထဲရီး ဝန်ကြီးဌာနဧ့ (၂၀ - ၂ - ၂၀၀၃) ရက်စွဲပါ အမိန့်ကြော်ငြာစာအမှတ်၊၁၀၀ /၂၂-၃၀/၇ ဦး ၁ ဖြင့် တောင်ပြိုလက်ဝဲကျေးရွာမှ ဒေးပိုင်ညာ၊ ဆင်မကာ ရာ၊ ရာမျိုးကာရာ၊ ဖွေးရာနန့်မြောက်ရွာ ကျေးရွာ(၅) ရွာ ကို စုစည်း လျှက် မြေဧရိယာ (၂၇၄၄) ကို တောင်ပြိုလက်ဝဲမြို့အဖြစ် လည်းကောင်း၊ ပြည်ထဲရီးဝန်ကြီးဌာနဧ့ (၂၀-၂-၂၀၀၃)ရက်စွဲပါ အမိန့်ကြော်ငြာစာအမှတ်၊၁၀၀/၂၄-၃၉/ဦး၁ အရတောင်ပြိုလက်ဝဲ မြို့ကိုမြို့ပေါ်(၅) ရပ်ကွက်ဖြင့်လည်းကောင်း၊ တောင်ပြိုလက်ဝဲမြို့ နယ်ခွဲကို မြို့ပေါ်(၅) ရပ်ကွက်အပါအဝင် တောင်ပြိုလက်ယာ ၊ မီး တိုက်၊ ကွမ်းသီးပင်၊ သဲချောင်း၊ လိပ်ရ၊ ကျောက်ချောင်း၊ ကျွန်းပေါက်ပြုစု၊ ကျွန်းပေါက်ဆင်အိုး၊ ဇီးပင်ချောင်း၊ ရေတွင်းပြင်၊ ကျေးရွာအုပ်စု (၁၀) အုပ်စု စုစည်း၍ တောင်ပြိုလက်ဝဲမြို့နယ်ခွဲအဖြစ် သတ် မှတ် ဖွဲ့စည်းခပါရေ။၂၀၀၈ခုနှစ်ဖွဲ့စည်းပုံအခြေခံဥပဒေပုဒ်မ- ၅၁ပါပြဋ္ဌာန်းချက်နန့် အညီဖြစ်စေရန် ၂၀၁၃ခုနှစ်၊ နိုဝင်ဘာလ(၁၄) ရက်နိ့တွင် ကျင်းပပြုလုပ်ရေ ပြည်ထောင်စုအစိုးရအဖွဲ့ အစည်း အဝေးအမှတ်စဉ်(၃၁/၂၀၁၃)ဧ့ သဘောတူညီချက်အရ မြို့နယ်ခွဲ စကားရပ်အားအမိန့်ကြော်ငြာစာအမှတ် (၆၁၁/၂၀၁၄) ဖြင့် ပယ်ဖျက် ခပြီး မြို့အဖြစ်ပြင်ဆင်ဖွဲ့စည်းခပါရေ။

ပထဝီဝင် အနီအထား
တောင်ပြိုလက်ဝဲမြို့ရေ မြန်မာနိုင်ငံဧ့ အနောက် ဘက်
အစွန်ဆုံးတွင်တည်ဟိပြီး၊ မောင်တောခရိုင်၊ မောင်တောမြို့နယ် တွင်ပါဝင်ပြီး အရှေ့လောင်ဂျီတွင် (၉၂)ဒီဂရီ (၃၀) မိနစ် (၃၀)စက္ကန် နန့် (၉၂) ဒီဂရီ (၂၀)မိနစ် (၃၀) စက္ကန်အကြား၊ မြောက်လတ္တီတွဒ် (၂၁)ဒီဂရီ (၂၀)မိနစ် ၃၀စက္ကန်နန့်(၂၁)ဒီဂရီ ( ၁၄)မိနစ်ကြားတွင် တည်ဟိပါရေ။ တောင်ပြိုလက်ဝဲမြို့ဧ့ အကျယ် အဝန်း မှာ ဧရိယာ စတုရန်းမိုင် (၂.၆၅) မိုင် ဧကအားဖြင့် (၁၆၉၆) ဧကဟိပြီး၊ အရှေ့မှ အနောက်သို့(၁.၁၀)မိုင်၊ ရှည်လျားပါရေ။

နယ်နိမိတ်
တောင်ပြိုလက်ဝဲမြို့ဧ့ အရှေ့ဘက်တွင် မောင်တောမြို့နယ်၊ နန့်ဆက်စပ်လျှက်ဟိပြီး တောင်ဘက်တွင် နတ်မြစ်နန့် ဘင်္ဂလားဒေ့ရှ် နိုင်ငံ၊ အနောက်ဘက်တွင် နတ်မြစ်နန့် ဘင်္ဂလားဒေ့ရှ် နိုင်ငံ၊ တောင် ဘက်တွင် နတ်မြစ်နန့် ဘင်္ဂလားဒေ့ရှ် နိုင်ငံ၊ မြောက်ဘက်တွင် ဘင်္ဂလားဒေ့ရှ် နိုင်ငံနန့် နယ်နမိတ်ချင်း ဆက်စပ်လျှက်ဟိပါရေ။ တောင်ပြိုလက်ဝဲမြို့ဧ့ မြေပုံ အညွှန်းမှာ နယ်နိမိတ်ခန့်မှန်း (အမ်- ၁၆၇၄၃၇) မှ ခန့်မှန်း (အမ်-၁၅၇၄၀၂)ထိ တည်ဟိပါရေ။ မြေမျက်နှာသွင်ပြင်
၅။ တောင်ပြိုလက်ဝဲမြို့ရေ တောင်ကုန်းတောင်တန်း တိနန့် မြေပြန့်လွင်ပြင်တိ၊ မြစ်ချောင်းတိနန့် ပေါင်းစပ်တည်ဟိပါ ရေ။ မြို့အတွင်းဟိ တောင်တန်းတိမှာ အရှေ့ဘက်မှ အနောက်ဘက်သို့ သွယ်တန်းလျှက်ဟိပါ ရေ။ နတ်မြစ်မှာ မြောက်မှတောင်သို့ စီးဆင်း လျက်ဟိပါရေ။ရေဆင်း
၆။ တောင်ပြိုလက်ဝဲမြို့ရေ ချောင်းမြောင်းတိပေါတိ သည့် မြို့တစ်ခုဖြစ်ပြီး ချောင်းမြောင်းတိရေ မြောက်မှ တောင်သို့ စီးဆင်းလျက်ဟိပါရေ။ ထင်ရှားရေမြစ်မှ နတ်မြစ်ဖြစ် ပြီး မြောက်မှတောင်သို့ စီးဆင်းကာ အရှည်မိုင် (၂) မိုင်ဟိပါရေ။ မြို့အတွင်းဟိ ရေအရင်းအမြစ်အတိစုမှာရေချိုဖြစ်၍ စိုက်ပျိုးရေ၊ သောက်သုံးရေအဖြစ် အသုံးပြုနိုင်ပါရေ။ နတ်မြစ်အဖျားပိုင်း မှာ နွေရာသီတွင် ရေအနက် (၃) ပေခန့်ဟိပြီး၊ မြင်းကောင်ရေ (၂၀) အောက်စက် တပ်ရေယာဉ်ငယ်တိလားလာနိုင်ပါရေ။

ပင်လယ်ရေမျက်နှာပြင်အထက်အမြင့်
တောင်ပြိုလက်ဝဲမြို့ရေ ပင်လယ်ရေမျက်နှာပြင် အထက် (၁၁)ပေခန့်တွင်ဟိပြီး အမြင့်ဆုံးတောင်မှာ အမှတ်(၁)ရပ်ကွက် သတင်းတပ်ဖွဲ့ တောင်ကုန်းဖြစ်ပြီး ပင်လယ်ရေမျက်နှာပြင်အထက် (၁၅၀)ပေခန့်ဟိကာ အနိမ့်ဆုံး အရပ် ဒေသမှာ အမှတ်(၂)ရပ်ကွက် ဖြစ်ပါရေ။

အကိုးအကား
တောင်ပြိုလက်ဝဲမြို့ဒေသဆိုင်ရာအချက်အလက်

ကဏ္ဍ:ရခိုင်ပြည်ဟိမြို့တိ